ZMLUVA O DIELO 1/2019

uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov medzi zmluvnými stranami:

Obchodné meno: **Obec Podolie**

Sídlo: Podolie 566, 916 22

Štatutárny orgán: PaedDr. Rastislav Bobocký, starosta obce

IČO: 00 311 928

DIČ: 2021079896

Bankové spojenie: ČSOB a.s.

Číslo účtu: SK90 7500 0000 0040 2444 2872

Telefón: 032/7794102, 0907727583

e-mail: starosta@podolie.sk

(ďalej len„**Obec Podolie alebo objednávateľ***“*)

Obchodné meno:

Sídlo:

Právna forma:

Štatutárny zástupca:

Osoby oprávnené konať:

-vo veciach zmluvných :

-vo veciach technických:

Bankové spojenie:

č. účtu:

IČO:

DIČ:

IČ DPH:

Telefón:

e-mail:

(ďalej len„**zhotoviteľ***“*)

**PREAMBULA**

1. Zmluvné strany zhodne prehlasujú a vzájomne sa ubezpečujú, že majú plnú spôsobilosť na právne úkony a táto ich spôsobilosť nie je ničím obmedzená, a že vyššie označené osoby majú oprávnenie konať za zmluvné strany v plnom rozsahu. Zmluvné strany ďalej zhodne prehlasujú a vzájomne sa ubezpečujú, že sú podľa osobitných predpisov oprávnené na výkon všetkých činností, ktoré sú nevyhnutné na plnenie povinností vzájomne dohodnutých v tejto zmluve.
2. Na účely tejto zmluvy a jej príloh sa pod pojmom :
   * + 1. „dielo“ rozumie dielo špecifikované v čl. I. a čl. II. tejto zmluvy
       2. „rozpočet stavby“ rozumie rozpočet stavby **„Prestrešenie tribúny Podolie“.**

3. Zmluvné strany v súlade s výsledkom zadávania zákazky s názvom predmetu zákazky: **„Prestrešenie tribúny Podolie“.**, ktorá bola odoslaná potenciálnym uchádzačom dňa 6.3.2020 uzatvárajú túto Zmluvu o dielo (ďalej v texte aj ako „zmluva“):

Článok I.

Predmet zmluvy a východiskové podklady

* 1. Zhotoviteľ sa zaväzuje zrealizovať pre objednávateľa dielo - stavebné a všetky na nich nadväzujúce a s nimi súvisiace práce investičnej akcie: „Prestrešenie tribúny Podolie“. (ďalej len „dielo“) a odovzdať dielo objednávateľovi spôsobom uvedeným v tejto zmluve.
  2. Objednávateľ sa zaväzuje zaplatiť zhotoviteľovi cenu diela podľa článku IV. tejto zmluvy.
  3. Záväznými východiskovými predpokladmi realizácie diela podľa tejto zmluvy je rozpočet stavby, ( príloha č. 1 tejto zmluvy ).
  4. Zhotoviteľ podpisom tejto zmluvy výslovne vyhlasuje, že bol podrobne oboznámený s podkladom podľa bodu 1.3 tohto článku zmluvy, prevzal ich a zaväzuje sa realizovať dielo a všetky povinnosti vyplývajúce z tejto zmluvy v súlade s týmto podkladom. V prípade

vzniku akejkoľvek škody objednávateľovi z dôvodu realizácie diela v rozpore s podkladom

podľa bodu 1.3 tohto článku sa zhotoviteľ zaväzuje nahradiť objednávateľovi vzniknutú škodu v celom rozsahu.

* 1. Podklad podľa bodu 1.3 tohto článku zmluvy je záväzný pre výklad a plnenie všetkých povinností podľa tejto zmluvy.

**Článok II.**

**Predmet plnenia**

* 1. Miestom zhotovenia (vykonania) diela **: „Prestrešenie tribúny Podolie“.**
  2. Zhotoviteľ sa zaväzuje zhotoviť (vykonať) dielo podľa tejto zmluvy a pokynov objednávateľa na profesionálnej úrovni, pri dodržaní, platných noriem, technických predpisov, zmluvných podmienok a v súlade s položkovitým rozpočtom výkazu výmer pre stavbu, ktorý je prílohou č.1 tejto zmluvy.
  3. Zhotoviteľ sa zaväzuje zhotoviť (vykonať) dielo vo vlastnom mene a na vlastnú zodpovednosť v súlade s touto zmluvou, podľa podmienok stavebného úradu, vyjadrení dotknutých orgánov a organizácii, platných STN a všeobecne platných právnych predpisov. Zhotoviteľ je oprávnený poveriť vykonaním diela inú osobu za dodržania podmienok dohodnutých v tejto zmluve.

Článok III.

**Čas plnenia zmluvy**

3.1 Termín začatia vykonávania diela: do 10 dní odo dňa odovzdania a prevzatia staveniska. Zhotoviteľ sa zaväzuje dokončiť práce na diele a odovzdať objednávateľovi dielo zhotovené v

rozsahu a kvalite podľa tejto zmluvy v termíne najneskôr do 2 mesiacov odo dňa odovzdania

staveniska, **najneskôr do 31.05.2020.**

3.2 Zhotoviteľ sa zaväzuje vždy a okamžite písomne informovať objednávateľa o prekážke brániacej vo vykonávaní diela alebo iných skutočnostiach, ktoré ovplyvnia alebo by mohli ovplyvniť vykonávanie diela vopred, najneskôr v deň vzniku prekážky, ktorá mu bráni vo vykonávaní diela.

3.4 Zhotoviteľ sa zaväzuje písomne vyzvať objednávateľa na poskytnutie potrebnej súčinnosti k vykonávaniu diela, resp. na oznámenie potrebných informácií alebo pokynov a určiť mu na poskytnutie súčinnosti alebo na oznámenie informácií, resp. pokynov lehotu. Lehota určená zhotoviteľom na poskytnutie súčinnosti, resp. na oznámenie potrebných informácií alebo pokynov nie je dôvodom na predĺženie termínu na ukončenie (odovzdanie) diela; termín ukončenia (odovzdania) diela je možné predĺžiť iba písomným dodatkom k tejto zmluve obojstranne odsúhlaseným oboma zmluvnými stranami prostredníctvom ich štatutárnych orgánov.

3.5 Zmluvné strany sa dohodli, že písomná korešpondencia, resp. komunikácia podľa bodu 3.2, 3.3 a 3.4 tohto článku sa bude uskutočňovať na horeuvedené adresy.

3.6 Za ukončenie realizácie diela sa podľa tejto zmluvy považuje deň podpísania protokolu o

odovzdaní a prevzatí diela oprávnenými zástupcami zmluvných strán podľa článku VII.

tejto zmluvy.

Článok IV.

**Cena za dielo**

4.1 Cena v EUR za vykonanie diela podľa čl. I. a čl. II tejto zmluvy je v súlade s výsledkom zadávania zákazky **„Prestrešenie tribúny Podolie“.**

Cena v EUR  je stanovená dohodou zmluvných strán vo výške:

**Cena v EUR bez DPH: €**

**DPH ku dňu podpisu zmluvy: €**

**Cena v EUR s DPH: €**

4.2. V cene za zhotovenie diela sú zahrnuté stavebné práce spojené s dielom, vrátane odovzdania kompletnej dokumentácie diela a ďalší presun hmôt, režijný, montážny materiál, všetky práce, dodávky, energie, resp. atestov diela ako aj všetky. V cene za zhotovenie diela sú

obsiahnuté aj náklady na vybudovanie, prevádzku, údržbu a odstránenie zariadenia staveniska a všetky náklady spojené s poskytovaním predmetu tejto zmluvy.

4.3. Cena diela s DPH uvedená v bode 4.1 je konečná, nemenná a je záväzná po celý čas trvania zmluvy pre obe zmluvné strany. Táto cena je záväzná aj v prípade, že dôjde k zvýšeniu sadzby DPH, pričom v takom prípade je zvýšená sadzba DPH nákladom zhotoviteľa bez nároku na jej kompenzovanie zo strany objednávateľa, ak sa zmluvné strany písomne nedohodnú inak. Toto ustanovenie sa neaplikuje vtedy, ak dôjde počas realizácií diela podľa tejto zmluvy k zníženiu sadzby DPH oproti sadzbe platnej v čase podpisu tejto zmluvy. Zhotoviteľ bude v tomto prípade účtovať sadzbu DPH platnú v čase vystavenia faktúry, ktorá znížená sadzba DPH mu bude uhradená.

4.4. Zmluvné strany sa dohodli, že dielo podľa tejto zmluvy vykonáva zhotoviteľ bez záloh.

4.5. V prípade, že odchýlky vo výkaze výmer, resp. v rozpočte zistí zhotoviteľ počas realizácie stavby, je zhotoviteľ povinný ich vykonať na svoje náklady.

4.6. Podrobná špecifikácia ceny diela /vrátane položkovitej ceny jednotlivých prác/ je súčasťou súťažných podkladov zhotoviteľa a rozpočtu stavby.

4.7. Zmluvné strany sa dohodli, že cena diela podľa tejto zmluvy zahŕňa aj všetky náklady vrátane

stavebných prác, ktoré nie sú uvedené vo výkaze výmere, avšak sú nevyhnutné pre vykonanie

a riadne užívanie diela.

Článok V.

**Platobné podmienky**

5.1 Cena za zhotovenie diela bude platená zo strany objednávateľa nasledovne:

1. Cenu za zhotovenie diela uhradí objednávateľ na základe faktúry, ktorú zhotoviteľ vystaví a odošle objednávateľovi do 30-teho dňa nasledujúceho mesiaca po vykonaní fakturovaných stavebných prác.

Zhotoviteľ musí svoje práce vyúčtovať overiteľným spôsobom. Faktúra musí byť zostavená prehľadne a pritom sa musí dodržiavať poradie položiek a označenie, ktoré je v súlade s rozpočtom ( príloha č. 1 ).

Cenu za vykonané práce na predmete zmluvy objednávateľ uhradí na základe zhotoviteľom doručenej faktúry s lehotou splatnosti 30 dní od doručenia faktúry.

* 1. V prípade, že platobný doklad podľa tohto článku zmluvy nebude obsahovať náležitosti dohodnuté v tejto zmluve, objednávateľ má právo vrátiť ho zhotoviteľovi na doplnenie, resp. opravu. V takom prípade sa preruší plynutie lehoty splatnosti a nová lehota splatnosti začne opätovne v celom rozsahu plynúť doručením doplneného, resp. opraveného platobného dokladu objednávateľovi.
  2. Platby budú vykonávané bezhotovostným platobným stykom na účet zhotoviteľa. Faktúra sa považuje za zaplatenú odpísaním fakturovanej čiastky z účtu objednávateľa v prospech účtu zhotoviteľa.
  3. Podmienkou akejkoľvek fakturácie podľa tohto článku zmluvy je predchádzajúce odsúhlasenie vykonaných prác objednávateľom.
  4. Faktúru podľa tohto článku zmluvy doručí zhotoviteľ objednávateľovi v 2rovnopisoch.

Článok VI.

**Záručná doba a zodpovednosť za vady**

* 1. Zhotoviteľ zodpovedá za to, že predmet zmluvy je zhotovený v súlade s touto zmluvou a podmienkami tejto zmluvy a že počas celej záručnej doby bude mať vlastnosti dohodnuté v tejto zmluve, resp. v znení dodatkov k tejto zmluve.
  2. Zhotoviteľ zodpovedá za vady, ktoré má predmet plnenia (dielo) v čase jeho odovzdania objednávateľovi. Za vady, ktoré sa prejavili po odovzdaní a prevzatí diela zodpovedá zhotoviteľ v tom prípade, ak boli spôsobené porušením jeho povinností, alebo ak ide o vady na ktoré sa vzťahuje záruka na akosť. Zhotoviteľ zodpovedá aj za vady tovarov, služieb a technológií, ktoré obstaral pri realizácii diela.
  3. Zhotoviteľ zodpovedá za všetky ním zavinené škody, ktoré vzniknú tretím osobám z dôvodu, alebo v dôsledku realizácie diela.
  4. Nárokmi objednávateľa zo zodpovednosti za vady nie je dotknuté právo na náhradu škody, prípadne dohodnutú zmluvnú pokutu.
  5. Zhotoviteľ zodpovedá za všetky vady, ktoré má dielo počas trvania záručnej doby. Záručná doba za dielo je 36 mesiacova začína plynúť odo dňa odovzdania diela objednávateľovi.
  6. Objednávateľ je povinný písomne oznámiť zhotoviteľovi vady diela do 30 dní odo dňa ich zistenia.
  7. V prípade vzniku vady diela, je zhotoviteľ povinný na vlastné náklady objednávateľom označené vady odstrániť v lehote 10 pracovných dní odo dňa doručenia písomného upovedomenia objednávateľa o existencii vád.
  8. V prípade, že zhotoviteľ neodstráni vady v súlade s bodom 6.7 tohto článku zmluvy, má objednávateľ nárok na zľavu z ceny diela zodpovedajúcu nákladom na odstránenie vád.

* 1. Touto zmluvou preberá zhotoviteľ písomne záväzok, že odovzdané dielo bude po dobu určenú v tejto zmluve spôsobilé na použitie na dohodnutý účel, a súčasne si po túto dobu zachová vlastnosti v tejto zmluve dohodnuté.
  2. Záručná doba diela ako celku začína plynúť odo dňa nasledujúceho po dni podpisu protokolu o odovzdaní a prevzatí diela zmluvnými stranami a odborným zástupcom.

Článok VII.

**Podmienky vykonania diela a podmienky odovzdania a prevzatia diela**

* 1. Zhotoviteľ vykoná dielo na svoje vlastné náklady a pri vlastnom zabezpečení bezpečnosti práce. Ak zhotoviteľ vykoná dielo prostredníctvom subdodávateľov, zodpovedá objednávateľovi tak, ako by vykonal dielo sám. Dielo zrealizuje zhotoviteľ v súlade, ponuky zhotoviteľa, podmienok tejto zmluvy, v súlade s požiadavkami vyplývajúcimi z povolení, v súlade s platnými technickými normami, platnými právnymi všeobecno-záväznými predpismi ako i s požiarnymi a bezpečnostnými predpismi a všeobecne záväznými nariadeniami platiacimi pre danú lokalitu.
  2. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených osôb zmluvných strán a rozhodnutiami, vyjadreniami a stanoviskami dotknutých orgánov štátnej správy, touto zmluvou a jej prílohami. Za všetky škody, vzniknuté počas zhotovenia diela na majetku, živote alebo zdraví zhotoviteľa, pracovníkov zhotoviteľa, ako aj subdodávateľov zhotoviteľa a pracovníkov subdodávateľov zhotoviteľa zodpovedá výlučne zhotoviteľ.
  3. Zhotoviteľ oznámi objednávateľovi najneskôr v deň podpísania zmluvy meno osoby poverenej vedením vykonávania diela, pričom táto musí byť odborne spôsobilá.
  4. O odovzdaní a prevzatí miesta, kde sa realizuje dielo (v tejto zmluve aj ako „stavenisko“) sa spíše písomná zápisnica, ktorú podpíšu obe strany. Podpisom zápisnice je stavenisko zhotoviteľovi riadne odovzdané.
  5. V čase od podpísania zápisnice o odovzdaní a prevzatí staveniska oboma zmluvnými stranami do podpísania protokolu o odovzdaní a prevzatí diela oboma zmluvnými stranami a odborným zástupcom znáša nebezpečenstvo akejkoľvek škody na diele zhotoviteľ.
  6. Počas realizácie diela je zhotoviteľ povinný viesť na pracovisku stavebný denník na mieste prístupnom objednávateľovi. Stavebný denník vedie osoba poverená zhotoviteľom počnúc dňom začiatku vykonávania diela až do dňa jeho ukončenia a odovzdania.
  7. Zhotoviteľ zodpovedá najmä za primeraný poriadok na stavenisku, za správne uskladnenie materiálov a konštrukcií, za prípadné znečistenie komunikácií, ktoré používa pre svoju činnosť, za ochranu životného prostredia počas realizácie diela a za dodržanie nočného a nedeľného kľudu.
  8. Zhotoviteľ zabezpečí na svoje náklady dopravu a skladovanie všetkých materiálov, tovarov, stavebných hmôt a dielcov, výrobkov, strojov a zariadení a ich presun zo skladu na miesto plnenia diela.
  9. Zhotoviteľ sa zaväzuje, že pri realizácii diela zabuduje len také výrobky a zariadenia, ktoré sú zbavené práv tretích osôb.
  10. Zhotoviteľ zodpovedá v plnom rozsahu za protipožiarnu ochranu diela a zaväzuje sa počas vykonania diela vykonať potrebné opatrenia na zabránenie vzniku požiaru, resp. inej havárie v zmysle platných právnych predpisov.
  11. Zhotoviteľ zabezpečí a zodpovedá za bezpečnosť a ochranu zdravia svojich zamestnancov, svojich subdodávateľov ako aj osôb, ktoré sa v mieste plnenia diela ako staveniska nachádzajú. Zhotoviteľ je povinný zaradiť na vykonanie diela len osoby odborne spôsobilé a zaškolené podľa platných predpisov BOZP a požiarnej ochrany. Zhotoviteľ je povinný preverovať ich znalosti a sústavne zabezpečovať kontrolu dodržiavania príslušných predpisov. Zhotoviteľ sa zaväzuje odovzdať objednávateľovi ku dňu začatia prác s vykonaním diela platný doklad o vykonanom školení svojich zamestnancov a osôb poverených vykonaním diela z predpisov BOZP a požiarnej ochrany, ako aj doklady o ich odbornej a zdravotnej spôsobilosti k výkonu činnosti podľa tejto zmluvy. V záujme bezpečnosti a ochrany zdravia pri práci a požiarnej ochrany je najmä povinnosťou:

1. dodržiavať právne predpisy na zaistenie bezpečnosti a ochrany zdravia pri práci a ostatné právne predpisy a pokyny na zaistenie bezpečnosti a ochrany zdravia pri práci,
2. dodržiavať zásady bezpečného správania sa na stavenisku,
3. dodržiavať určené pracovné postupy,
4. nepoužívať alkoholické nápoje a neužívať iné omamné prostriedky v pracovnom čase a nenastupovať pod ich vplyvom do práce,
5. dodržiavať zákaz fajčenia na stavenisku,
6. oznamovať svojmu nadriadenému nedostatky a závady, ktoré by mohli ohroziť bezpečnosť alebo zdravie pri práci a podľa svojich možností zúčastňovať sa na ich odstraňovaní,
7. konať tak, aby svojou činnosťou neohrozovali ostatné osoby nachádzajúce sa na stavenisku.
   1. Zhotoviteľ garantuje vykonávanie prác na dohodnutom diele podľa tejto zmluvy o počte výkonných robotníkov, okrem doby spĺňajúcej podmienky podľa bodu 3.3 tejto zmluvy, ktoré si zmluvné strany dohodnú pri podpise tejto zmluvy; na výzvu objednávateľa je zhotoviteľ povinný počet garantovaných výkonných stavebných robotníkov doplniť o počet, ku ktorému objednávateľ zhotoviteľa vyzve.
   2. Zhotoviteľ zodpovedá za akékoľvek poškodenie, zničenie a stratu materiálu určeného na zhotovenie diela, za prípadné zranenie alebo usmrtenie osôb a za všetky škody vzniknuté haváriou, ku ktorým dôjde počas, alebo v dôsledku vykonania prác v rámci tejto zmluvy, resp. jej jednotlivých dodatkov.
   3. Zhotoviteľ zodpovedá v plnom rozsahu za škodu na majetku objednávateľa, ktorú spôsobí v súvislosti s plnením predmetu tejto zmluvy.
   4. Zhotoviteľ odstráni na vlastné náklady odpady, ktoré sú výsledkom jeho činnosti pri realizácii diela a to najneskôr v lehote dohodnutej pri preberacom konaní.
   5. Zhotoviteľ sa zaväzuje písomne vyzvať objednávateľa na kontrolu všetkých prác, ktoré majú byť zakryté alebo sa stanú neprístupnými minimálne 3 pracovné dni vopred. Ak sa objednávateľ nedostaví a nevykoná kontrolu týchto prác, bude zhotoviteľ pokračovať v prácach. Ak objednávateľ bude dodatočne požadovať odkrytie týchto prác je zhotoviteľ povinný odkrytie vykonať na náklady objednávateľa. Ak sa zistí pri dodatočnej kontrole, že práce neboli riadne vykonané, toto odkrytie bude vykonané na náklady zhotoviteľa.

* 1. Objednávateľ je oprávnený kedykoľvek kontrolovať vykonávanie predmetu zmluvy zhotoviteľom. Ak objednávateľ zistí, že zhotoviteľ vykonáva predmet zmluvy v rozpore so svojimi povinnosťami, je objednávateľ oprávnený dožadovať sa toho, aby zhotoviteľ okamžite odstránil vady vzniknuté vadným vykonávaním predmetu zmluvy na vlastné náklady a predmet zmluvy vykonával riadnym spôsobom. Ak tak zhotoviteľ neurobí ani v primeranej lehote mu na to poskytnutej, je objednávateľ oprávnený odstúpiť od zmluvy.
  2. Kontrolovať práce za objednávateľa vykonáva štatutárny orgán objednávateľa, resp. oprávnená osoba objednávateľa napr. technický dozor objednávateľa.
  3. Zhotoviteľ je povinný predložiť od všetkých výrobkov a zariadení platné certifikáty, osvedčenia o zhode, osvedčenia o kvalite, o akosti od slovenských skúšobní, doklad o uskladnení odpadov a pod..
  4. Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou, ktoré zabezpečí zhotoviteľ. Doklady o týchto skúškach podmieňujú prevzatie diela.
  5. Objednávateľ je povinný podľa tejto zmluvy riadne vykonané a odovzdané dielo prevziať.
  6. O odovzdaní a prevzatí diela spíšu zmluvné strany protokol o odovzdaní a prevzatí diela

(ďalej aj len: „protokol“), ktorý podpisuje objednávateľ, zhotoviteľ.

* 1. Objednávateľ podpíše protokol len za súčasného splnenia nasledovných podmienok :

1. zhotoviteľ preukáže realizáciu diela v úplnom súlade s podkladmi podľa článku I. bod 1.3 tejto zmluvy a touto zmluvou,
2. zhotoviteľ preukáže všetky atesty, certifikáty, revízie a správy k jednotlivým stavebným a technologickým celkom v súlade s právnymi predpismi a normami platnými na území SR,
3. zhotoviteľ vypratal stavenisko.
   1. Návrh protokolu je povinný vypracovať a predložiť zhotoviteľ.
   2. Protokol o odovzdaní a prevzatí diela obsahuje najmä zhodnotenie kvality vykonaných prác,

súpis zistených vád a nedorobkov, dohodu o opatreniach a lehotách na ich odstránenie, v

prípade vád, ak nedošlo k dohode, stanoviská zhotoviteľa, objednávateľa a projektanta. Ak

objednávateľ odmieta dielo prevziať, spíšu obe strany zápis, v ktorom uvedú svoje

stanoviská a ich zdôvodnenie.

* 1. Podpísaním protokolu o odovzdaní a prevzatí diela sa dielo považuje za riadne vykonané.

Článok VIII.

**Zmluvné pokuty a úrok z omeškania**

* 1. Zhotoviteľ zaplatí objednávateľovi zmluvnú pokutu vo výške 0,1 % z celkovej ceny diela podľa článku IV. tejto zmluvy za každý, aj začatý deň omeškania zhotoviteľa s odovzdaním diela podľa tejto zmluvy v dohodnutom termíne.
  2. Ak je objednávateľ v omeškaní s úhradou platieb ceny diela na základe platobných dokladov uvedených v čl. V. tejto zmluvy, je zhotoviteľ oprávnený uplatniť voči objednávateľovi nárok na úrok z omeškania z dlžnej sumy v zmysle ustanovenia §369 ods. 1 Obchodného zákonníka.
  3. Objednávateľ ma tiež právo požadovať od zhotoviteľa zmluvnú pokutu vo výške 100,- EUR za každé jednotlivé porušenie povinnosti zhotoviteľa podľa tejto zmluvy.
  4. Uplatnením zmluvnej pokuty objednávateľom podľa bodu 8.1 a bodu 8.3 tohto článku zmluvy nie je dotknuté právo objednávateľa požadovať náhradu škody, ktorá vznikla v dôsledku porušenia povinnosti zo strany zhotoviteľa, a to aj v rozsahu presahujúcom zmluvnú pokutu a aj v prípade, že zhotoviteľ porušenie zmluvnej povinnosti nezavinil.
  5. Objednávateľ je oprávnený o vyúčtovanú zmluvnú pokutu podľa bodov 8.1 a 8.3 tohto článku, znížiť svoje záväzky voči zhotoviteľovi vzniknuté na základe tejto zmluvy, ak tieto zhotoviteľ do termínu určeného vo výzve objednávateľa neuhradí riadne a včas; opísané zníženie uskutoční objednávateľ v zmysle §580 Občianskeho zákonníka jednostranným započítaním pohľadávky v spojení s §358 a nasl. Obchodného zákonníka.

Článok IX.

**Vyššia moc**

* 1. Pre účely tejto zmluvy sa za vyššiu moc považujú prípady, ktoré nie sú závislé a ani ich nemôžu zmluvné strany ovplyvniť, napr. vojna, mobilizácia, živelné pohromy a pod..
  2. Ak sa plnenie tejto zmluvy stane nemožným do jedného mesiaca od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od tejto zmluvy. Účinky odstúpenia nastanú dňom doručenia oznámenia.

Článok X.

**Osobitné ustanovenia**

* 1. Nehnuteľnosti poskytnuté zhotoviteľovi na vykonanie diela sú majetkom objednávateľa; zaplatená časť diela je majetkom objednávateľa a to už počas vykonávania diela zhotoviteľom.
  2. Ak konanie zhotoviteľa v súvislosti a v čase s plnením predmetu zmluvy má za následok porušenie predpisov v oblasti bezpečnosti a ochrany zdravia pri práci, požiarnej ochrany a životného prostredia alebo iných právnych predpisov a tieto porušenia budú mať za následok udelenie pokuty zo strany orgánov verejnej alebo štátnej správy podľa príslušných právnych predpisov, odškodní zhotoviteľ objednávateľa v celej výške zaplatenej pokuty vrátane príslušenstva.
  3. Zmluvné strany sa dohodli, že pohľadávky vzniknuté na základe tejto zmluvy, zhotoviteľ nepostúpi bez predchádzajúceho písomného súhlasu objednávateľa v prospech tretej osoby. V prípade porušenia tohto záväzku zhotoviteľ stotožňuje sa s objednávateľom v tom, že takýto úkon je v rozpore s dobrými mravmi s následkami jeho absolútnej neplatnosti (§39 Občiansky zákonník v spojení s §1 ods. 2 a §261 ods. 6 Obchodného zákonníka).
  4. Ak zhotoviteľ v súvislosti so svojou činnosťou poškodí majetok objednávateľa, alebo tretích osôb, musí bez zbytočného odkladu uviesť veci do pôvodného stavu, prípadne znášať náklady ktoré s tým súvisia, pričom zodpovedá za škodu v plnom rozsahu.
  5. Zhotoviteľ je povinný hlásiť akékoľvek škody a krádeže už zabudovaných dodávok a prác bez zbytočného odkladu objednávateľovi.
  6. V prípade, že budú práce, dodávky a materiály zhotoviteľa poškodené, odcudzené, čiastočne alebo úplne zničené, zabezpečí zhotoviteľ náhradné plnenie dodávky, prípadne vykoná práce na vlastné náklady, riziko a nebezpečenstvo s cieľom zabezpečiť zmluvné plnenie. Táto skutočnosť nemá vplyv na predĺženie času plnenia podľa bodu 3.1. čl. III tejto zmluvy, okrem dôvodov uvedených v čl. IX tejto zmluvy. Ak dôjde k plneniu zo strany poisťovne zhotoviteľa je tento oprávnený použiť poisťovňou zaplatenú sumu na odstránenie škôd. O uvedenej skutočnosti je povinný bezodkladne informovať objednávateľa. Ak poisťovňa zhotoviteľa neuhradí plnú výšku škody, je tento povinný na vlastné náklady odstrániť všetky škody tak, aby objednávateľ neutrpel žiadnu ujmu. V prípade, že zhotoviteľ nedodrží podmienky stanovené poistnými zmluvami uzatvorenými v súlade s touto zmluvou, musí odškodniť objednávateľa za všetky škody a nároky, ktoré vzniknú následkom nedodržania týchto podmienok a povinností.

Článok XI.

**Odstúpenie od zmluvy a zánik zmluvy**

* 1. Táto zmluva zaniká písomnou dohodou zmluvných strán alebo písomným odstúpením od tejto zmluvy.
  2. Objednávateľ, alebo zhotoviteľ sú oprávnení odstúpiť od tejto zmluvy v prípadoch ustanovených touto zmluvou, alebo zákonom.
  3. Objednávateľ môže (okrem bodu 11.2 tohto článku zmluvy) od tejto zmluvy odstúpiť aj v prípade ak:

1. zhotoviteľ závažným spôsobom poruší ustanovenia tejto zmluvy, alebo nedodrží lehoty pre realizáciu diela podľa čl. III. tejto zmluvy
2. zhotoviteľ pri realizácii diela poruší bezpečnostné, technické alebo kvalitatívne normy, ustanovené touto zmluvou, alebo zákonom.
   1. Odstúpenie od zmluvy musí byť písomné a musí byť druhej zmluvnej strane doručené. V prípade pochybností sa má za to, že odstúpenie od zmluvy bolo druhej zmluvnej strane doručené tretí deň nasledujúci po dni jeho odoslania.

Článok XII.

**Spoločné a záverečné ustanovenia**

* 1. Zhotoviteľ predmetu diela môže vykonaním jeho častí poveriť iné osoby - subdodávateľov a spolupracujúce firmy. Voči objednávateľovi sa však zodpovedá tak, akoby predmet zmluvy vykonal sám.
  2. Zhotoviteľ je oprávnený zabezpečiť časť plnenia predmetu tejto zmluvy v rozsahu určenom zákonom prostredníctvom svojich subdodávateľov :

a/ Zhotoviteľ garantuje spôsobilosť subdodávateľov pre plnenie predmetu tejto zmluvy.

b/ Zhotoviteľ má právo na doplnenie nového subdodávateľa, vo vzťahu k plneniu, ktorého sa táto zmluva týka.

c/ Zhotoviteľ je povinný do piatich pracovných dní odo dňa uzatvorenia zmluvy so subdodávateľom, preukázať objednávateľovi, že tento subdodávateľ spĺňa podmienky účasti podľa § 26 ods. 1 Zák. č. 25/2006 Z. z.

* 1. Právne vzťahy touto zmluvou neupravené sa riadia slovenským právom, najmä príslušnými ustanoveniami Obchodného zákonníka, ako aj ďalšími relevantnými právnymi predpismi Slovenskej republiky. Zmluva sa riadi ustanoveniami §536 a nasl. Obchodného zákonníka, pokiaľ v tejto zmluvy nie je uvedená odchýlna právna úprava.
  2. Práva a povinnosti zmluvných strán vyplývajúce z tejto zmluvy prechádzajú na ich prípadných právnych nástupcov.
  3. Akékoľvek zmeny alebo doplnky tejto zmluvy sú možné iba písomnou dohodou oboch strán vo forme písomného dodatku k zmluve o dielo podpísaného oboma zmluvnými stranami.
  4. V prípade, ak sa akékoľvek ustanovenie tejto zmluvy stane neplatným v dôsledku jeho rozporu s platným právnym poriadkom, nespôsobí to neplatnosť celej zmluvy. Zmluvné strany sa v takom prípade zaväzujú vzájomným rokovaním nahradiť neplatné zmluvné ustanovenie novým platným ustanovením tak, aby ostal zachovaný obsah, zámer a účel sledovaný zmluvou.
  5. Obidve zmluvné strany sa zaväzujú bez zbytočného odkladu ohlásiť všetky zmeny a doplnky údajov, dôležitých pre bezproblémové plnenie zmluvy, druhej zmluvnej strane.
  6. Objednávateľ a zhotoviteľ sa zaväzujú, že obchodné a technické informácie, ktoré im boli zverené na základe tejto zmluvy nesprístupnia tretím osobám bez predchádzajúceho písomného súhlasu druhej zmluvnej strany a rovnako predmetné informácie nepoužijú pre iné účely ako pre plnenie predmetu tejto zmluvy.
  7. Zhotoviteľ je povinný strpieť výkon kontroly/auditu/overovania súvisiaceho s plnením tejto zmluvy (vykonaním prác a služieb, dodaním tovaru) kedykoľvek počas platnosti zmluvy, a to objednávateľom, poverenými zamestnancami objednávateľa a akýmikoľvek osobami a orgánmi určenými objednávateľom. Zároveň sa zhotoviteľ zaväzuje poskytnúť pri výkone kontroly/auditu/overovaní všetku potrebnú súčinnosť.
  8. Zhotoviteľ a objednávateľ sa dohodli a zaväzujú sa, že bezodkladne prijmú overovania na nápravu nedostatkov, zistených kontrolou/auditom/overovaním a to v lehote stanovenej objednávateľom.
  9. Zhotoviteľ je povinný poskytnúť súčinnosť pri vykonávaní finančnej kontroly vnútorného auditu a vládneho auditu orgánov verejnej správy v zmysle zák. č. 502/2001 Z. z.
  10. Neoddeliteľnou súčasťou tejto zmluvy sú jej Prílohy:

Príloha č.1: Rozpočet

* 1. Táto zmluva je vyhotovená v štyroch vyhotoveniach, dve vyhotovenia pre zhotoviteľa a dve vyhotovenia pre objednávateľa.
  2. Zmluvné strany prehlasujú, že zmluva bola uzatvorená slobodne, vážne, bez skutkového alebo právneho omylu, nie v tiesni alebo za nápadne nevýhodných podmienok. Zmluvné strany vyhlasujú, že si túto zmluvu pred jej podpisom prečítali, jej obsahu porozumeli a naznak toho, že obsah tejto zmluvy zodpovedá ich skutočnej vôli, ju podpísali.

V Podolí, dňa: ................ V ....................., dňa: ................

**Za objednávateľa: Za zhotoviteľa:**

................................ .......................................

PaedDr. Rastislav Bobocký, starosta obce